《续和漕司高斋韵》
宋代·薛绂

坦情渠侬嫌我真，斗升谁给太仓陈。
悠悠江汉飘零客，落落乾坤老病身。
心历百艰弥感协，诗留知古越清新。
高斋高处齐文焰，付与从今仰止人。

作者简介：嘉定龙游人，字仲章。孝宗淳熙十一年进士。为成都教授。累迁秘书郎。以廷对极言韩侂胄奸诈，坐劾去。尝知黎州，筑玉渊书院以讲学，学者称符溪先生。与魏了翁讲明《易》学，著《则书》十卷，了翁叹服不逮。